Hulk uuendusi on läbi läind, nimelt eriti sõnastiku alal. Suur arv soome ja murdesõnu, mis veel kümne  aasta eest esinesid värskeina ette­panekuina või ainult mõne üksiku tarvituses, on nüüd üsna üldiselt tarvi­tusele tulnud, ka nende kirjutusis, kes muidu keeleuuenduse vastu on, näiteks niisugused sõnad kui ind, hetk, lemmik, suhe, suund, - haja­meelne, innukas, julm, jõhker, kummaline, mugav, soodus, sünge, - ennustama, hankima, haihtuma, häirima, hääbuma, korvama, loobuma, möönma, nautima, saabuma, saavutama, siirduma, säilima, säästma, tajuma, vallutama, et mainida vaid mõned kõige iseloomulisemad.  Järe­likult need sõnad on tungind meie üldkeelde, või teisiti, meie ametlikku keelde. Nad on vastuvõetud ka "Õigekeelsuse sõnaraamatus". Seega keeleuuendus on osalt juba teostund, täide läind.